CELEX: C2006/060/85
Language: el
Date: 2006-03-11 00:00:00
Title: Υπόθεση T-456/05: Προσφυγή της  30ής Δεκεμβρίου 2005  — Gütermann κατά Επιτροπής

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/45
            
         Προσφυγή της 30ής Δεκεμβρίου 2005 — Gütermann κατά Επιτροπής
   (Υπόθεση T-456/05)
   (2006/C 60/85)
   Γλώσσα διαδικασίας: η γερμανική
   Διάδικοι
   
      Προσφεύγουσα: Gütermann Aktiengesellschaft (Gutach-Breisgau, Γερμανία) [Εκπρόσωποι: οι δικηγόροι J. Burrichter, B. Kasten και S. Orlikowski-Wolf]
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει το άρθρο 1 (1) της αποφάσεως, καθόσον διαπιστώνεται ότι η προσφεύγουσα παρέβη τα άρθρα 81 ΕΚ και 53 της Συμφωνίας ΕΟΚ ως προς τη Σουηδία, τη Νορβηγία και τη Φινλανδία και κατά το διάστημα από τον Ιανουάριο του 1990 μέχρι και τον Δεκέμβριο του 1993,
            
         
               —
            
            
               να ακυρώσει το άρθρο 2 της αποφάσεως, καθόσον της επιβάλλεται πρόστιμο ύψους 4,021 εκατομμυρίων ευρώ,
            
         
               —
            
            
               επικουρικώς, να μειώσει αναλόγως το ποσό του προστίμου που της επιβάλλεται με το άρθρο 2 της αποφάσεως,
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα βάλλει κατά της αποφάσεως της Επιτροπής C(2005) 3452 τελικό, της 14ης Σεπτεμβρίου 2005, επί της υποθέσεως 38 337 PO/Garne (η οποία τροποποιήθηκε με την από 13 Οκτωβρίου 2005 απόφαση της καθής). Με την προσβαλλόμενη απόφαση επιβλήθηκε στην προσφεύγουσα πρόστιμο λόγω παραβάσεως των άρθρων 81 ΕΚ και 53 της Συμφωνίας ΕΟΧ.
   Προς στήριξη της προσφυγής της η προσφεύγουσα προβάλλει τέσσερις λόγους.
   Πρώτον, επικαλείται παράβαση του άρθρου 7 του κανονισμού 1/2003 (1). Ειδικότερα, ισχυρίζεται ότι ο καθορισμός της χρονικής διάρκειας των παραβάσεων με το άρθρο 1 (1) της προσβαλλόμενης αποφάσεως είναι εσφαλμένος.
   Με τον δεύτερο λόγο, η προσφεύγουσα προβάλλει παράβαση του άρθρου 15, παράγραφος 2, του κανονισμού 17/1962 (2) ή και του άρθρου 23, παράγραφος 2, του κανονισμού 1/2003. Κατά την άποψή της, το άρθρο 2 της προσβαλλόμενης αποφάσεως παραβιάζει βασικές αρχές της επιμετρήσεως των προστίμων. Επιπλέον, το άρθρο 2 της προσβαλλόμενης αποφάσεως αντιβαίνει στις διατάξεις αυτές και λόγω εσφαλμένης εφαρμογής της ρυθμίσεως περί επιείκειας του 1996.
   Τέλος, η προσφεύγουσα ισχυρίζεται ότι το άρθρο 2 της προσβαλλόμενης αποφάσεως παραβιάζει την αρχή της αναλογικότητας, διότι κατά τον καθορισμό του προστίμου δεν ελήφθη επαρκώς υπόψη η ατομική κατάστασή της.
   
      (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (ΕΕ 2003, L 1, σ. 1).
   
      (2)  ΕΟΚ Συμβούλιο: Κανονισμός αριθ. 17: Πρώτος κανονισμός εφαρμογής των άρθρων 85 και 86 της Συνθήκης (ΕΕ ειδ. έκδ. 08/001, σ. 25).